open-index/open-wikipedia-markdown huggingface dataset:
การเปล่งแสง

[250px|thumb|เครื่องโลหะร้อนเปล่งแสงในช่วงที่มองเห็นได้ รังสีความร้อนนี้ยังขยายไปในช่วง[อินฟราเรด ซึ่งมองไม่เห็นด้วยตามนุษย์และกล้องที่จับภาพนี้ แต่กล้องอินฟราเรดจะเห็น]]
**การเปล่งแสง** () คือ การปลดปล่อยแสง ซึ่งเป็นรังสีแม่เหล็กไฟฟ้าที่มองเห็นได้ จากวัตถุร้อนเนื่องจากอุณหภูมิของมัน

ในเชิงปฏิบัติ สสารในสถานะของแข็งหรือของเหลวเกือบทุกชนิดเริ่มเปล่งแสงที่อุณหภูมิประมาณ 798K (525°C) โดยมีสีแดงมัวมาก เพราะไม่มีปฏิกิริยาเคมีเกิดขึ้นซึ่งทำให้เกิดแสงอันเป็นผลมาจากกระบวนการคายความร้อน ขีดจำกัดนี้เรียกว่า จุดเดรพเพอร์ การเปล่งแสงนั้นไม่ได้หายไปอย่างสิ้นเชิงในอุณหภูมิต่ำกว่านั้น เพียงแต่อ่อนเกินไปในสเปกตรัมที่มองเห็นได้กว่าที่จะสังเกตได้

การเปล่งแสงนั้นเกิดขึ้นในหลอดไส้ร้อนแบบธรรมดา ซึ่งไส้หลอดนั้นได้รับความร้อนจนถึงอุณหภูมิที่ส่วนหนึ่งของรังสีตกอยู่ในช่วงสเปกตรัมที่มองเห็นได้ อย่างไรก็ดี รังสีส่วนใหญ่ปลดปล่อยในช่วงคลื่นอินฟราเรดของสเปกตรัม จึงทำให้หลอดไส้เป็นแหล่งกำเนิดแสงที่ค่อนข้างไร้ประสิทธิภาพ

หลอดฟลูออเรสเซนต์ไม่ได้ทำงานโดยหลักการเปล่งแสง แต่ใช้การปล่อยเนื่องจากความร้อนและการกระตุ้นของอะตอมเนื่องจากการชนกับอิเล็กตรอนพลังงานสูงแทน ในหลอดไส้ มีเพียงอิเล็กตรอนบนยอดแถบเท่านั้นที่สามารถชนได้ ขณะที่อุณหภูมิที่สูงขึ้นสามารถเพิ่มประสิทธิภาพได้ แต่ปัจจุบันยังไม่มีวัสดุที่สามารถทนอุณหภูมิเช่นนั้นได้ซึ่งเหมาะที่จะใช้ในหลอดไฟ

## อ้างอิง

## แหล่งข้อมูลอื่น
* Figurative use: Rangers 1 Unirea-Urziceni 4 etc.

หมวดหมู่:การแผ่รังสีคลื่นแม่เหล็กไฟฟ้า
หมวดหมู่:แหล่งกำเนิดแสง
แยกติวานนท์

**แยกติวานนท์** () เป็นสี่แยกจุดตัดระหว่างถนนติวานนท์ ถนนประชาราษฎร์ ถนนกรุงเทพฯ-นนทบุรี  และถนนนครอินทร์ ในเขตตำบลตลาดขวัญ อำเภอเมืองนนทบุรี จังหวัดนนทบุรี

## รูปแบบของทางแยก
* สะพานข้ามทางแยกในติวานนท์ต่อถนนนครอินทร์
* ถนนระดับดินของถนนประชาราษฎร์และถนนกรุงเทพฯ-นนทบุรี
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา

## แหล่งข้อมูลอื่น

## สถานที่ใกล้เคียง
* สถานีรถไฟฟ้าแยกติวานนท์ ของรถไฟฟ้ามหานคร สายฉลองรัชธรรม

ติวานนท์
ติวานนท์
แยกพงษ์เพชร

**แยกพงษ์เพชร** () เป็นสี่แยกจุดตัดระหว่างถนนงามวงศ์วานกับถนนประชาชื่น ในเขตตำบลบางเขน อำเภอเมืองนนทบุรี จังหวัดนนทบุรีและแขวงทุ่งสองห้อง เขตหลักสี่ กรุงเทพมหานคร

## รูปแบบของทางแยก
* สะพานข้ามทางแยกในแนวถนนงามวงศ์วาน
* ถนนระดับดินของถนนประชาชื่น
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา

## แหล่งข้อมูลอื่น

พงษ์เพชร
พงษ์เพชร
แยกรัตนาธิเบศร์-เลี่ยงเมืองนนทบุรี

**แยกรัตนาธิเบศร์-เลี่ยงเมืองนนทบุรี** () เป็นสี่แยกจุดตัดถนนรัตนาธิเบศร์กับถนนเลี่ยงเมืองนนทบุรี-สนามบินน้ำ ในเขตตำบลบางกระสอ อำเภอเมืองนนทบุรี จังหวัดนนทบุรี

## รูปแบบของทางแยก
* สะพานข้ามทางแยกในแนวถนนเลี่ยงเมืองนนทบุรี
* ถนนผ่านตลอดของถนนรัตนาธิเบศร์
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* รถจากถนนเลี่ยงเมืองที่ต้องการเลี้ยวขวาไปถนนรัตนาธิเบศร์ให้เลี้ยวซ้ายบนถนนรัตนาธิเบศร์แล้วกลับรถ

## แหล่งข้อมูลอื่น

รัตนาธิเบศร์
รัตนาธิเบศร์
แยกสะพานพระนั่งเกล้า

**แยกสะพานพระนั่งเกล้า** () เป็นสี่แยกจุดตัดถนนรัตนาธิเบศร์ กับถนนนนทบุรี 1 ในเขตตำบลบางกระสอ อำเภอเมืองนนทบุรี จังหวัดนนทบุรี

## รูปแบบของทางแยก
* สะพานข้ามทางแยกในแนวถนนรัตนาธิเบศร์
* ถนนระดับดินของถนนนนทบุรี
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา

## แหล่งข้อมูลอื่น

สะพานพระนั่งเกล้า
สะพานพระนั่งเกล้า
แยกสนามบินน้ำ

**แยกสนามบินน้ำ** () เป็นสามแยกจุดตัดระหว่างถนนติวานนท์กับถนนสนามบินน้ำ ในเขตตำบลท่าทราย อำเภอเมืองนนทบุรี จังหวัดนนทบุรี

## รูปแบบของทางแยก
* ถนนระดับดินทุกเส้นทาง
* ถนนระดับดินทุกเส้นทางรอสัญญาณไฟในการเลี้ยว

## แหล่งข้อมูลอื่น

สนามบินน้ำ
สนามบินน้ำ
แยกศรีพรสวรรค์

**แยกศรีพรสวรรค์** () เป็นสี่แยกจุดตัดถนนประชาราษฎร์ ถนนพิบูลสงคราม และซอยประชาราษฎร์ 26 (ศรีพรสวรรค์) ในเขตตำบลสวนใหญ่ อำเภอเมืองนนทบุรี จังหวัดนนทบุรี

## รูปแบบของทางแยก
* ถนนระดับดินทุกเส้นทาง
* ถนนประชาราษฎร์มุ่งหน้าท่าน้ำนนทบุรีให้ตรงไปหรือเลี้ยวซ้าย ห้ามเลี้ยวขวาเข้าซอยประชาราษฎร์ 26
* รถจากซอยประชาราษฎร์ 26 ให้เลี้ยวซ้าย
* ถนนระดับดินอื่นให้ให้เลี้ยวได้ทุกทิศทางตามสัญญาณไฟ 
* ถนนระดับดินของถนนทุกสายต้องรอสัญญาณไฟเมื่อเลี้ยวซ้ายเข้าถนนที่อยู่ติดกัน ยกเว้นรถจากซอยประชาราษฎร์ 26 ให้ผ่านตลอด

## แหล่งข้อมูลอื่น

ศรีพรสวรรค์
ศรีพรสวรรค์
มูลนิธิกระจกเงา

**มูลนิธิกระจกเงา** เป็นองค์การนอกภาครัฐ ซึ่งอยู่ทางภาคเหนือของประเทศไทยในตำบลแม่ยาวของจังหวัดเชียงราย โดยจุดมุ่งหมายขององค์กรคือการช่วยชาวเขารอบๆ พื้นที่ ที่มีปัญหาอย่างเช่น ด้านสัญชาติ, ยาเสพติด, การกัดกร่อนทางวัฒนธรรม รวมถึงการค้ามนุษย์ของเด็กและสตรีผ่านทางหลายโครงการ มูลนิธินี้ก่อตั้งขึ้นในปี พ.ศ. 2534 และดำเนินการมากว่า 15 ปีในการส่งเสริมสิทธิของชาวเขากับเว็บไซต์ บ้านนอก.คอม โดยได้มีการรับอาสาสมัครในท้องถิ่นและเงินบริจาคเพื่อออกเดินทางไปช่วยเหลือที่หมู่บ้านของชาวเขา

องค์การกับเว็บไซต์นี้ เป็นหนึ่งในส่วนที่ได้รับความสนใจมากที่สุดในประเทศไทย ตามหนังสือ *Empowering Marginal Communities with Information Networking* ในปี พ.ศ. 2549 โดยมีการกล่าวถึงตัวอย่างของการใช้อินเทอร์เน็ตที่มีศักยภาพสำหรับการ "ส่งเสริมบุคคลชาวพื้นเมืองให้สามารถเข้าถึงเวทีทางการเมือง และสร้างความตระหนักเกี่ยวกับบุคคลชาวพื้นเมืองซึ่งเป็นปัญหาในระดับชาติ" พ.ศ. 2544 หนังสือ *Towards Financial Self-reliance: A Handbook on Resource Mobilization for Civil Society Organizations in the South* ได้นำเสนอองค์กรนี้เป็นกรณีศึกษาในการระดมทรัพยากรสำหรับการพัฒนาชุมชนผ่านทางอินเทอร์เน็ต

## โครงการ
โครงการที่ดำเนินการของมูลนิธิประกอบด้วย การช่วยเป็นสื่อกลางในการยื่นเรื่องขอสัญชาติไทยระหว่างชาวเขากับรัฐบาล โดยพยายามค้นหาและรวบรวมบุคคลสูญหาย ซึ่งหลายคนตกเป็นเหยื่อของการค้ามนุษย์จากใครบางคนที่พวกเขารัก และการสร้างความตระหนักถึงการค้ามนุษย์ดังกล่าว โครงการต่อต้านการค้าเด็กและสตรีจึงทำการช่วยให้ความรู้แก่ประชาชนถึงปัญหาที่เกี่ยวข้องกับการค้ามนุษย์นี้ รวมทั้งให้ประชาชนได้ตระหนักถึงการให้เงินขอทานอาจเป็นการเติมเชื้อเพลิงทางอาชญากรรม เนื่องด้วยเด็กขอทานจำนวนมากถูกใช้เป็นเครื่องมือสำหรับผู้แสวงประโยชน์จากเด็กเพื่อประโยชน์ของตนเอง มูลนิธิได้ทำงานในโครงการด้านไอซีที ด้วยการสอนทักษะคอมพิวเตอร์ให้แก่ชาวเขาท้องถิ่นทั่วภูมิภาคเชียงราย รวมถึงประชาชนที่ได้รับผลกระทบจากคลื่นสึนามิในปี พ.ศ. 2547 อีกด้วย และทางมูลนิธิยังทำโครงการพิพิธภัณฑ์วัฒนธรรมและวิถีชีวิต ที่บ้านจะแลและพิพิธภัณฑ์ชนเผ่า ผ่านทางเว็บไซต์ www.hilltribe.org ซึ่งทำหน้าที่เป็นเสมือนเรือในการรักษาวัฒนธรรมของชาวเขาสู่อนาคตต่อไป

เว็บไซต์ ของมูลนิธินอกเหนือจากนี้ยังได้ให้บริการข้อมูลเกี่ยวกับมูลนิธิ และประเด็นการค้นหาที่อยู่ รวมถึงเป็นช่องทางสำหรับชาวเขารอบพื้นที่ในการจำหน่ายงานศิลปะและงานฝีมือของพวกเขาในรูปแบบออนไลน์

โครงการ ที่ผ่านมาของมูลนิธิได้รวมถึงศูนย์อาสาสมัครสึนามิ (TVC) ซึ่งก่อตั้งขึ้นใน พ.ศ. 2548 โดยความร่วมมือจากสำนักงานกองทุนสนับสนุนการสร้างเสริมสุขภาพ ที่เทศบาลเมืองพังงา สำหรับการช่วยเหลือฟื้นฟูและบรรเทาทุกข์ให้กับประชาชนตลอดจนพื้นที่ที่ได้รับผลกระทบจากสึนามิในช่วงปลาย พ.ศ. 2547

## อ้างอิง

## แหล่งข้อมูลอื่น
* The Mirror Foundation official website

กระจกเงา
หมวดหมู่:องค์การในจังหวัดเชียงราย
หมวดหมู่:องค์การการกุศล
หมวดหมู่:องค์การที่ก่อตั้งในปี พ.ศ. 2534
หมวดหมู่:องค์การนอกภาครัฐ
แยกสามัคคี

**แยกสามัคคี** () เป็นสามแยกจุดตัดระหว่างถนนติวานนท์กับถนนสามัคคี ในเขตตำบลท่าทราย อำเภอเมืองนนทบุรี จังหวัดนนทบุรี

## รูปแบบของทางแยก
* ถนนระดับดินทุกเส้นทาง
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา

## แหล่งข้อมูลอื่น

สามัคคี
สามัคคี
แยกคลองประปา

**แยกคลองประปา** () เป็นสี่แยกจุดตัดถนนแจ้งวัฒนะกับถนนประชาชื่น ในเขตตำบลบางตลาดและตำบลคลองเกลือ อำเภอปากเกร็ด จังหวัดนนทบุรีและแขวงทุ่งสองห้อง เขตหลักสี่ กรุงเทพมหานคร

## รูปแบบของทางแยก
* สะพานข้ามทางแยกในแนวถนนแจ้งวัฒนะ
* ถนนระดับดินของถนนประชาชื่นและถนนเลียบคลองประปา
* ถนนระดับดินผ่านตลอดของถนนแจ้งวัฒนะ
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* รถที่มาจากถนนประชาชื่น หากต้องการตรงไป ให้เลี้ยวซ้าย กลับรถ แล้วจึงเลี้ยวซ้ายเข้าถนนอีกฝั่ง
* รถที่มาจากถนนแจ้งวัฒนะและถนนประชาชื่น หากต้องการเลี้ยวขวา ให้เลี้ยวซ้ายและกลับรถ

ในอดีต แยกคลองประปาใช้ไฟสัญญาณจราจรควบคุมรถที่จะเลี้ยวขวาและตรงไป แต่เนื่องจากการจราจรติดขัด และถนนประชาชื่นมีผู้ใช้น้อยมากเมื่อเทียบกับถนนแจ้งวัฒนะ จึงเปลี่ยนการจัดการจราจรเป็นลักษณะนี้จนปัจจุบัน

## แหล่งข้อมูลอื่น

คลองประปา
คลองประปา
นโยบายเกษตรร่วม

**นโยบายเกษตรร่วม** (, ย่อ: CAP) เป็นระบบเงินอุดหนุนและโครงการการเกษตรของสหภาพยุโรป มีงบประมาณ 48% ของสหภาพยุโรป หรือคิดเป็นมูลค่า 49,800 ล้านยูโรใน พ.ศ. 2549

นโยบายเกษตรร่วมเป็นการประสานกันของการจ่ายเงินอุดหนุนโดยตรงแก่พืชผลและที่ดิน ซึ่งอาจเพาะปลูกขึ้นด้วยกลไกสนับสนุนราคา รวมทั้งราคาประกันขั้นต่ำ ภาษีศุลกากรขาเข้าและโควตาของสินค้าบางชนิดจากนอกสหภาพยุโรป การปฏิรูประบบปัจจุบันกำลังดำเนินอยู่เพื่อลดการควบคุมการนำเข้าและโอนเงินอุดหนุนการพิทักษ์ที่ดินแทนการผลิตพืชผลบางชนิดโดยเฉพาะ (ดำเนินจาก พ.ศ. 2547 ถึง 2555) การนำแผนการไปปฏิบัติในรายละเอียดแตกต่างกันไปในบรรดาประเทศสมาชิกสหภาพยุโรป
 
เป้าหมายของนโยบายการเกษตรร่วม คือ การจัดหามาตรฐานการครองชีพตามความเหมาะสมแก่เกษตรกร จัดหาอาหารคุณภาพในราคาที่เป็นธรรมแก่ผู้บริโภค และเพื่อรักษามรดกชนบท

## อ้างอิง

## แหล่งข้อมูลอื่น
* European Union: Agriculture

หมวดหมู่:เศรษฐกิจสหภาพยุโรป
หมวดหมู่:สังคมนิยม
แยกปทุมธานีเฉลิมพระเกียรติ

**สี่แยกปทุมธานีเฉลิมพระเกียรติ** เป็นสี่แยกจุดตัดทางหลวงแผ่นดินหมายเลข 346 (ถนนปทุมธานี-บางเลน) กับทางหลวงแผ่นดินหมายเลข 3111 (ถนนปทุมธานี-เสนา) และกับ ถนนปทุมธานีเฉลิมพระเกียรติ ในเขต อำเภอเมืองปทุมธานี จังหวัดปทุมธานี ปัจจุบันมีสะพานข้ามแยกในทิศทางจาก รังสิต–บางเลน ลาดหลุมแก้ว (ทางหลวงแผ่นดินหมายเลข 346)

## ชื่อ
ด้วยในอดีตนั้นสี่แยกแห่งนี้ไม่มีสัญญาณไฟจราจร ซึ่งทางกายภาพที่มีการสัญจรไปมาของรถยนต์ในทั้งสี่ทิศทางนั้นจึงเกิดอุบัติเหตุที่มีผู้เสียชีวิต และผู้ได้รับบาดเจ็บจำนวนมาก แยกแห่งนี้จึงเป็นที่กล่าวขานของชาวบ้านว่าเป็น**แยกร้อยศพ** ต่อมาทางราชการตั้งชื่อแห่งนี้ว่า **แยกสันติสุข** ต่อมาในปี พ.ศ. 2562 กระทรวงมหาดไทย ได้รับมอบหมายจากรัฐบาลให้ดำเนินโครงการและกิจกรรมเฉลิมพระเกียรติเนื่องในโอกาสพระราชพิธีบรมราชาภิเษก พุทธศักราช 2562 จึงได้เกิดโครงการ “1 อำเภอ 1 ถนนเฉลิมพระเกียรติ” ซึ่งอำเภอเมืองปทุมธานี จึงได้เปลี่ยนชื่อทางหลวงแผ่นดินหมายเลข 3111 (ถนนปทุมฯ-สามโคก) ช่วงแยกสันติสุขถึงแยกปทุมวิไล เป็นถนนปทุมธานีเฉลิมพระเกียรติ พร้อมกันกับเปลี่ยนชื่อแยกสันติสุขเป็น **แยกปทุมธานีเฉลิมพระเกียรติ**

## รูปแบบของทางแยก
* สะพานข้ามทางหลวงในแนวทางหลวงแผ่นดินหมายเลข 346 
* ถนนระดับดินในแนวทางหลวงแผ่นดินหมายเลข 3111
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา

## สถานที่สำคัญบริเวณแยก
* ศูนย์บริการรถยนต์ซูซูกิ
* สยามแม็คโคร สาขาปทุมธานี 
* โฮมมาร์ท สาขา ปทุมธานี

## อ้างอิง

## แหล่งข้อมูลอื่น

ปทุมธานีเฉลิมพระเกียรติ
ปทุมธานีเฉลิมพระเกียรติ
กองพลน้อยนานาชาติ

[thumb|right|225px|ธงของกองพลน้อยนานาชาติ เป็น[ธงสาธารณรัฐสเปนที่มีดาวสามแฉกของแนวหน้าประชาชนอยู่ตรงกลาง]]
thumb|right|225px|ธงของแนวหน้าประชาชน องค์กรการเมืองที่ดูแลกองพลน้อยนานาชาติ
right|thumb|ธงกองพลน้อยนานาชาติฮังการี

**กองพลน้อยนานาชาติ** (; ) เป็นหน่วยทหารซึ่งประกอบจากอาสาสมัครจากประเทศต่าง ๆ ซึ่งเดินทางไปยังประเทศสเปนเพื่อปกป้องสาธารณรัฐสเปนที่ 2 ในสงครามกลางเมืองสเปนระหว่าง ค.ศ. 1936 และ 1939

จำนวนของอาสาสมัครที่เข้ารบอยู่ที่ประมาณ 32,00-35,000 คน โดยในช่วงเวลาหนึ่งมีอาสาสมัครไม่เกิน 20,000 คน อาสาสมัครอีก 10,000 คนน่าจะเข้าร่วมในหน้าที่ที่ไม่เกี่ยวกับการรบ และมีชาวต่างชาติประมาณ 3,000-5,000 คนเป็นสมาชิกของสหภาพแรงงาน Confederación Nacional del Trabajo (CNT) หรือพรรคแรงงานมาร์กซิสต์ Partido Obrero de Unificación Marxista (POUM) คนเหล่านี้มาจาก "53 ชาติ" เพื่อสู้กับกองกำลังชาตินิยมสเปนซึ่งนำโดยนายพล ฟรานซิสโก ฟรังโก และมีกองกำลังนาซีเยอรมนีกับราชอาณาจักรอิตาลีให้การสนับสนุน

## สัญลักษณ์นิยมและตราประจำ
กองพลน้อยนานาชาติได้รับอิทธิพลทางสุนทรียศาสตร์ในแบบสังคมนิยม

ธงต่าง ๆ ใช้สีของสาธารณรัฐสเปน : แดง เหลือง และม่วง และมักจะมีสัญลักษณ์สังคมนิยมอยู่ด้วย (ธงแดง ค้อนเคียว กำปั้น) ตราประจำของกองพลน้อยคือดาวแดงสามแฉก ซึ่งมักใช้บ่อยเช่นกัน
## ประเทศที่เข้าร่วม
:

## อ้างอิง

## แหล่งข้อมูลอื่น
* IBMT the international brigade memorial trust
* Abraham Lincoln Brigade Archives 
* Reproduction of International Brigades flags, badges and t-shirts 
* Freedom fighters or Comintern army? The International Brigades in Spain by Andy Durgan 
* ''International Solidarity With the Spanish Republic: 1936-1939'' 
* asso.acer.free.fr
* english.uiuc.edu 

หมวดหมู่:สงครามกลางเมืองสเปน
ถนนคนเดินพัทยา

**ถนนคนเดินพัทยา** เป็นถนนในเมืองพัทยา จังหวัดชลบุรี เริ่มต้นตั้งแต่ปลายถนนเลียบชายหาดพัทยาบริเวณพัทยาใต้ ไปบรรจบกับถนนพัทยาสายสามบริเวณท่าเทียบเรือแหลมบาลีฮาย กลางคืนจะเป็นถนนคนเดินแหล่งท่องเที่ยวกลางคืนที่ได้รับความนิยมอย่างสูงในหมู่ชาวต่างชาติ แหล่งท่องเที่ยวจะเป็นประเภทภัตตาคาร บาร์เบียร์ ไนต์คลับ ดิสโก้เทค การแสดงโชว์ประเภทต่าง เช่น ชกมวย ดนตรีสด คาบาเรต์ การขายสินค้าที่ระลึก

ในเวลากลางวันจะเปิดเดินรถตามปกติ เริ่มปิดถนนตั้งแต่เวลา 19:00 น. จนถึง 3:00 น. สามารถจอดพาหนะได้ที่บริเวณแหลมบาลีฮาย ถึงแม้ว่าเวลาปิดบาร์และคลับคือ 04:00 น. บางร้านยังคงเปิดแบบผิดกฎหมาย

## อ้างอิง

## แหล่งข้อมูลอื่น
*

คนเดินพัทยา
หมวดหมู่:เมืองพัทยา
โทกูงาวะ อิเอ็ตสึนะ

**โทกูงาวะ อิเอ็ตสึนะ** () เป็นโชกุนคนที่ 4 ของรัฐบาลโชกุนโทกูงาวะ ซึ่งดำรงตำแหน่งตั้งแต่ปี 1651 ถึง 1680 เขาถือเป็นบุตรชายคนโตของโทกูงาวะ อิเอมิตสึ โชกุนคนที่ 3 ซึ่งทำให้เขาเป็นหลานชายของโทกูงาวะ ฮิเดตาดะ โชกุนคนที่ 2 และเป็นเหลนของโทกูงาวะ อิเอยาซุ

ในยุคสมัยของเขานี้เอง ค.ศ. 1657 เกิดไฟไหม้ครั้งร้ายแรงที่เมืองเอโดะ เป็นครั้งที่ร้ายแรงที่สุดในสมัยเอโดะ เมืองเอโดะเสียหายไปเกือบทั้งหมด รวมถึงปราสาทเอโดะ เรียกว่า เหตุการณ์ไฟไหม้ปีเมเรกิ (明暦の大火) มีผู้เสียชีวิตร่วมแสนกว่าคน

## ประวัติ
โทะกุงะวะ อิเอะสึนะ เกิดเมื่อปีค.ศ. 1641 เป็นบุตรชายคนแรกของโชกุนโทะกุงะวะ อิเอะมิสึ กับนางโฮจูอิน (Hōju-in, 宝樹院) ภรรยาน้อยของโชกุนอิเอะสึนะ เมื่อโชกุนอิเอะมิสึเสียชีวิตในค.ศ. 1651 อิเอะสึนะจึงได้สืบทอดตำแหน่งโชกุนต่อจากบิดาเมื่ออายุเพียงเก้าขวบ โดยมีขุนนางใน*บะกุฟุ*โดยเฉพาะ*โรจู*ซะกะอิ ทะดะกิโยะ (Sakai Tadakiyo, 酒井忠清) ซึ่งได้ชื่อว่าเป็นขุนนางที่ทุจริต เป็นผู้สำเร็จราชการแทน

## เหตุการณ์กบฏ
ในปี ค.ศ. 1651 เมื่อโชกุนอิเอะมิสึบิดาเสียชีวิต กลุ่มโรนินนำโดยมะรุบะชิ ชูยะ () บุตรชายของอดีตไดเมียวแห่งเกาะชิโกะกุ และยุอิ โชเซะสึ () ผู้คลั่งไคล้โทะโยะโตะมิ ฮิเดะโยะชิ ได้วางแผนก่อการกบฏต่อเอะโดะบะกุฟุ โดยการเผาเมืองเอะโดะ รวมทั้งก่อการยึดอำนาจที่เมืองเกียวโตและโอซะกะ แต่กลับถูกบะกุฟุจับได้เสียก่อน ยุอิ โชเซะสึ กระทำการ*เซ็ปปุกุ*หนีความผิด และมะรุบะชิ ชูยะถูกตัดสินประหารชีวิต เรียกว่า **เหตุการณ์ปีเคอัง** ()

ในค.ศ. 1669 เกิดกบฏของชาวเอโซะ (ชาวไอนุ) ในแคว้นมะซึมะเอะบนเกาะฮอกไกโด นำโดยซัคเซย์น (Saksaynu) หรือชาคุเชน (Shakushain)

## การสืบอำนาจ
โชกุนอิเอะสึนะสุขภาพไม่ค่อยสู้ดีนักตลอดเวลาที่ดำรงตำแหน่งโชกุน และไม่มีทายาท เมื่อโชกุนอิเอะสึนะเสียชีวิตใน ค.ศ. 1680 *ไทโร*ซะกะอิ ทะดะกิโยะ เสนอให้ยกตำแหน่งโชกุนให้แก่เชื้อพระวงศ์อย่างที่เคยเป็นในสมัยคะมะกุระ ซึ่งเป็นความคิดที่ถูกต่อต้านอย่างหนักในบะกุฟุ *โรจู*ฮอตตะ มะสะโตะชิ (Hotta Masatoshi, 堀田正俊) ได้เสนอให้น้องชายต่างมารดาของโชกุนอิเอะสึนะคือ โทะกุงะวะ สึนะโยะชิ สืบทอดตำแหน่งโชกุนต่อ และขับซะกะอิ ทะดะกิโยะออกจาอำนาจไป

      
            

หมวดหมู่:บุคคลที่เกิดในปี พ.ศ. 2184
หมวดหมู่:โชกุน
หมวดหมู่:ตระกูลโทะกุงะวะ
หมวดหมู่:บุคคลในยุคเอโดะ
หมวดหมู่:โชกุนโทกูงาวะ
พระสมุทรเจดีย์

**พระสมุทรเจดีย์** อาจหมายถึง
* วัดพระสมุทรเจดีย์
* อำเภอพระสมุทรเจดีย์
** เทศบาลตำบลพระสมุทรเจดีย์
โทกูงาวะ สึนาโยชิ

**โทกูงาวะ สึนาโยชิ** (; 23 กุมภาพันธ์ ค.ศ. 1646 – 19 กุมภาพันธ์ ค.ศ. 1709) เป็นโชกุนคนที่ 5 ของรัฐบาลเอโดะ เขาเป็นน้องชายต่างมารดาของโทกูงาวะ อิเอ็ตสึนะ โชกุนคนที่ 4 และเป็นบุตรชายของโทกูงาวะ อิเอมิตสึ โชกุนคนที่ 3 หลานชายของโทกูงาวะ ฮิเดตาดะ โชกุนคนที่ 2 และเหลนชายของโทกูงาวะ อิเอยาซุ โชกุนคนแรก

โชกุนสึนาโยชิเป็นที่รู้จักในการบัญญัติกฎหมายสวัสดิภาพสัตว์ โดยเฉพาะสุนัข ทำให้ได้รับฉายาว่า *โชกุนสุนัข* (犬公方)

## ชีวิตช่วงต้น (1646–1680)
โทกูงาวะ สึนาโยชิ เกิดเมื่อวันที่ 23 กุมภาพันธ์ ค.ศ. 1646 ในเมืองเอโดะ เขาเป็นบุตรชายของโทกูงาวะ อิเอมิตสึ โชกุนคนที่ 3 ที่เกิดจากนางสนมของเขาคนหนึ่งชื่อโอตามะ ซึ่งต่อมารู้จักกันในชื่อเคโชอิง (桂昌院; ค.ศ. 1627–1705) สึนาโยชิมีพี่ชายต่างมารดาอายุห้าขวบ ซึ่งจะกลายมาเป็นโชกุนคนต่อไปหลังจากอิเอมิตสึถึงแก่อสัญกรรม นั่นก็คือโทกูงาวะ อิเอ็ตสึนะ สึนาโยชิเกิดที่เอโดะและหลังจากที่เกิดก็ได้ย้ายไปอยู่กับแม่ของเขาในคฤหาสน์ส่วนตัวในปราสาทเอโดะ

## อ้างอิง

      
            

หมวดหมู่:บุคคลที่เกิดในปี พ.ศ. 2189
หมวดหมู่:โชกุน
หมวดหมู่:ตระกูลโทกูงาวะ
หมวดหมู่:บุคคลในยุคเอโดะ
หมวดหมู่:สุนัขในวัฒนธรรมมนุษย์
หมวดหมู่:โชกุนโทกูงาวะ
แยกไทรม้า

**แยกไทรม้า** () หรือ **แยกท่าอิฐ** เป็นสี่แยกจุดตัดระหว่างถนนรัตนาธิเบศร์ ถนนบ้านไทรม้า และถนนไทรม้า-บางรักน้อย-ท่าอิฐ (นบ.7002) ในเขตตำบลไทรม้าและตำบลบางรักน้อย อำเภอเมืองนนทบุรี จังหวัดนนทบุรี

## รูปแบบของทางแยก
* สะพานข้ามทางแยกในแนวถนนรัตนาธิเบศร์
* ถนนระดับดินของถนนไทรม้า-บางรักน้อย-ท่าอิฐและถนนบ้านไทรม้า
* ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
* สัญญาณไฟจราจรของรถในถนนระดับดินที่ต้องการตรงไปและเลี้ยวขวา

## แหล่งข้อมูลอื่น

ไทรม้า
ไทรม้า
ฝั่ม จี ลาน

thumb|right|ฝั่ม จี ลาน

**ฝั่ม จี ลาน** () เกิดวันที่ 14 มกราคม ค.ศ. 1945  เป็นผู้วิจัยเศรษฐกิจที่มีชื่อเสียงของเวียดนาม เธอทำหน้าที่เป็นเลขานุการและรองประธานสภาหอการค้าและอุตสาหกรรมเวียดนาม รวมถึงเป็นสมาชิกสถาบันวิจัยของสำนักนายกรัฐมนตรี

## ประวัติ
ฝั่ม จี ลาน เกิดที่ อำเภอตื่อเลียม ฮานอย เธอเป็นบุตรสาวของ พันเอกฝั่ม จิญ ก๊าน ซึ่งเป็นผู้อำนวยการทางกฎหมายกองทัพบก กระทรวงกลาโหม เธอสำเร็จการศึกษาจากมหาวิทยาลัยพาณิชย์ ใน ค.ศ. 1966 ภายหลังจากสำเร็จการศึกษาแล้ว เธอก็ได้เข้าทำงานที่สภาหอการค้าและอุตสาหกรรมเวียดนาม

## บทบาทสำคัญ
เนื่องด้วยในยุคของเธอมีผู้หญิงเป็นจำนวนน้อยที่ศึกษาด้านเศรษฐศาสตร์ จึงส่งผลให้เธอเป็นนักเศรษฐศาสตร์หญิงชั้นนำของประเทศ ฝั่ม จี ลานยังเคยร่วมอยู่ในคณะที่ปรึกษาของนายกรัฐมนตรี แม้ภายหลังจากช่วงเกษียณแล้ว แต่ก็ยังได้รับความสนใจจากสังคมอย่างสูง ด้วยการแสดงแนวคิดที่ชาญฉลาด โดยมีส่วนเกี่ยวข้องกับกลไกตลาดทางเศรษฐกิจ และในแง่ของการเป็นมืออาชีพ เธอเป็นบุคคลที่ได้รับการยอมรับและมีผู้คนสนใจบทสัมภาษณ์ของเธอเป็นอย่างมาก

## อ้างอิง

* เวียดนามหวั่นเป็นป่าช้ารถเก่าตั้งภาษี 150%

หมวดหมู่:บุคคลจากฮานอย
หมวดหมู่:นักวิจัยเศรษฐกิจชาวเวียดนาม
เจ้ามูลเมือง

**เจ้ามูลเมือง** เป็นชื่อตามความเชื่อหนึ่งของกลุ่มบุคคลที่เชื่อว่าเป็นอดีตชาติของศ. (พิเศษ)ดร.ทักษิณ ชินวัตร

## ประวัติ
ในวันที่ 17 กุมภาพันธ์ พ.ศ. 2552 ที่วัดอุโมงค์ ต.สุเทพ อ.เมือง จ.เชียงใหม่ กลุ่มคนรักเชียงใหม่ 51 ประมาณ 300 คน ประกอบพิธีกรรมทำบุญสืบดวงชะตาและสะเดาะเคราะห์แบบล้านนาให้แก่ ดร.ทักษิณ ชินวัตร  มีพระครูสุคันธศีล เจ้าอาวาสวัดอุโมงค์และพระสงฆ์อีกจำนวน 9 รูป ร่วมประกอบพิธี พิธีกรรมดังกล่าวคล้ายพิธีบังสุกุลของชาวไทยภาคกลางและภาคใต้ ในพิธีได้ใช้พระพุทธรูปปางห้ามญาติ และเขียนข้อความวางไว้บริเวณฐานพระพุทธรูประบุถึงการขออโหสิกรรม และการขอคืนอำนาจให้แก่บุคคลตามความเชื่อ

## ความเชื่อ
กลุ่มคนรักเชียงใหม่ มีนายเพชรวรรต วัฒนพงศ์ศิริกุล เป็นแกนนำกลุ่ม และมีสตรีอายุประมาณ 50 ปี นุ่งขาวห่มขาวทำหน้าที่เป็นร่างทรงของ**พระเจ้ามูลเมือง**ที่ทางกลุ่มเชื่อว่าเป็นอดีตชาติของ ดร.ทักษิณ ชินวัตร 
ร่างทรงได้กล่าวว่าในชาติก่อนของพระเจ้ามูลเมือง ได้ก่อกรรมทำเข็ญไว้มากระหว่างการทำสู้รบกับฝ่ายพม่าเมื่อหลายร้อยปีก่อนได้ฆ่าคนเป็นจำนวนมากและขนเอาทรัพย์สินของชาวพม่ามาด้วย เป็นเหตุให้มีกรรมติดตัวมาจนถึงชาตินี้และเป็นกรรมหนักต้องทำการแก้ด้วยการสร้างบารมี ในพีธีได้นำธนบัตรชนิดใบละ 1,000 และ 500 บาท ส่งคืนแก่กษัตริย์ชาวพม่าโดยส่งไปทางด้านหลังของพระพุทธรูปปางห้ามญาติที่นำมาประกอบพีธี ตามความเชื่อของกลุ่ม

ในพิธียังได้นำชื่อบุคคลอื่น เช่น สนธิ บุญยรัตกลิน อดีตประธานคณะมนตรีความมั่นคงแห่งชาติ (คมช.) สนธิ ลิ้มทองกุล จำลอง ศรีเมือง แกนนำพันธมิตรประชาชนเพื่อประชาธิปไตย และบุคคลที่กลุ่มเสื้อแดงเชื่อว่าเป็นศัตรูของ ทักษิณ ใส่ลงไปในบาตร แล้วนำไปประกอบพิธีทำให้สิ่งที่บุคคลเหล่านั้นทำกับ ทักษิณ ย้อนกลับคืนสู่ผู้กระทำ

ในพิธีดังกล่าวยังมีบุคคลสำคัญมาเป็นประธานในพิธี คือชัยสิทธิ์ ชินวัตร พร้อมกับครอบครัวอีกจำนวนหนึ่ง

## ความเห็นจากบุคคลอื่น
ศักดิ์เสริญ รัตนชัย ผู้อำนวยการหอจดหมายเหตุ มหาวิทยาลัยราชภัฏลำปาง กล่าวเกี่ยวกับเจ้ามูลเมืองว่า ไม่พบข้อมูลใด ๆ ที่เกี่ยวกับ เจ้ามูลเมืองหรือพระเจ้ามูลเมือง มีเพียงชื่อที่ **เจ้าหมอกมุงเมือง** ที่ย้ายถิ่นมาจากประเทศพม่าและมาตั้งรกรากที่จังหวัดเชียงใหม่ ศักดิ์เสริญ ยังได้กล่าวว่ากษัตริย์แห่งล้านนาทุกพระองค์มีการบันทึกไว้ทั้งหมด แต่ไม่มีชื่อพระเจ้ามูลเมืองอย่างแน่นอน

## อ้างอิง

## แหล่งข้อมูลอื่น
* เจ้ามูลแม้ว
* นักประวัติศาสตร์ ยืนยัน ไม่มีพระเจ้ามูลเมืองล้านนา
* เจ้ามูลเมือง ฆ่าคนปล้นทรัพย์คนไทย (วิสุทธิ์ ภิญโญวาณิชกะ)
* เจ้าแม้วมูลเมือง ศิลปิน โฟล์คเหน่อ เพลงล้อเลียนเจ้ามูลเมือง

หมวดหมู่:ความเชื่อ
หมวดหมู่:ทักษิณ ชินวัตร
โทกูงาวะ อิเอโนบุ

**โทกูงาวะ อิเอโนบุ** () เป็น โชกุน คนที่ 6 แห่ง ตระกูลโทะกุงะวะ เกิดเมื่อค.ศ. 1666 เป็นบุตรชายคนโตของโทะกุงะวะ สึนะชิเงะ (Tokugawa Tsunashige, 徳川綱重) ซึ่งเป็นบุตรชายคนที่สามของโชกุนโทะกุงะวะ อิเอะมิสึ ในค.ศ. 1704 โชกุนโทะกุงะวะ สึนะโยะชิผู้เป็นอาไม่มีทายาท จึงได้แต่งตั้งโทะกุงะวะ อิเอะโนะบุ ให้เป็นทายาทสืบทอดตำแหน่งต่อจากตน ในค.ศ. 1709 เมื่อโชกุนสึนะโยะชิถึงแก่อสัญกรรม อิเอะโนะบุจึงได้สืบทอดตำแหน่งเป็นโชกุนคนต่อมา

เมื่อได้เป็นโชกุน โชกุนอิเอะโนะบุได้ปลดขุนนางกลุ่มเก่าของโชกุนสึนะโยะชิออกไปจาก*บะกุฟุ*และให้ขุนนางของตนเข้ามามีอำนาจแทน ยกตัวอย่างเช่น อะระอิ ฮะกุเซกิ (Arai Hakuseki, 新井白石) และ มะนะเบะ อะกิฟุสะ (Manabe Akifusa, 間部詮房) หลังจากดำรงตำแหน่งโชกุนได้เพียงสามปี โชกุนอิเอะโนะบุก็ถึงแก่อสัญกรรมในค.ศ. 1712 โดยมีบุตรชายของตนคือโทะกุงะวะ อิเอะสึงุ อายุเพียงสามปีสืบทอดตำแหน่งโชกุนต่อมา

 
 

หมวดหมู่:บุคคลที่เกิดในปี พ.ศ. 2205
หมวดหมู่:โชกุน
หมวดหมู่:ตระกูลโทะกุงะวะ
หมวดหมู่:บุคคลในยุคเอโดะ
หมวดหมู่:โชกุนโทกูงาวะ
มายุ ชินโจ

**มายุ ชินโจ** (; 26 มกราคม 2516 — ) เป็นนักวาดมังงะหญิงชาวญี่ปุ่น ผลงานแรกคือ *อานาตะ โนะ อิโระ นิ โซมาริไต (Anata no Iro ni Somaritai)* พิมพ์เมื่อปี 2537 และทำงานให้แก่สำนักพิมพ์โชงากูกัง (Shogakukan) งานส่วนใหญ่เป็นแนวโชโจะ  จนถึงปี 2550 จึงลาออกจากสำนักพิมพ์ดังกล่าวด้วยเหตุผลว่าบรรณาธิการข่มเหงรังแกและสวัสดิการการทำงานต่ำ

## ผลงาน
* (1995) 
* (1996) 
* (1996) 
* (1997) ; English translation: *[[Sensual Phrase]]*
* (2001) 
* (2003-2004) 
* (2002-2004) 
* (2005) The Poisonous Flower
* (2004-2006) ; English translation: *[[Love Celeb]]*
* (2006-2007) 
* (2006-2007) *SEX=LOVE<sup>2</sup>*
* (2008) Midnight Children
* (2008–2011) , English translation: *Ai Ore: Love Me!*
* (2009) Apple
* (2009) 
* (2009) Ayakashi Koi Emaki
* (2010) Goshimeidesu
## อ้างอิง


หมวดหมู่:นักวาดการ์ตูนญี่ปุ่นหญิง
หมวดหมู่:บุคคลที่เกิดในปี พ.ศ. 2516
หมวดหมู่:บุคคลจากนางาซากิ
โทกูงาวะ อิเอ็ตสึงุ

**โทกูงาวะ อิเอ็ตสึงุ** () เป็นโชกุนคนที่ 7 แห่ง ตระกูลโทกูงาวะ เกิดเมื่อ ค.ศ. 1709 เป็นบุตรชายคนโตของโชกุนโทกูงาวะ อิเอโนบุ เกิดกับนางเก็กโกอิน (Gekkō-in, 月光院) ภรรยาน้อยของโชกุนอิเอโนบุ ในค.ศ. 1712 โชกุนอิเอโนบุถึงแก่อสัญกรรม อิเอ็ตสึงุอายุเพียงสามปีจึงต้องขึ้นดำรงตำแหน่งเป็นโชกุนคนต่อมา โดยมีขุนนางคนสนิทของโชกุนอิเอโนบุ ได้แก่ อาราอิ ฮากูเซกิ (Arai Hakuseki, 新井白石) และมานาเบะ อากิฟูซะ (Manabe Akifusa, 間部詮房) เป็นผู้สำเร็จราชการแทน 

โชกุนอิเอ็ตสึงุถึงแก่อสัญกรรมใน ค.ศ. 1716 หลังจากดำรงตำแหน่งโชกุนมาเพียงสี่ปี ด้วยอายุเพียงเจ็ดปี โดยไม่มีทายาท ทำให้ตระกูลโทกูงาวะสาขาหลักต้องสูญสิ้นไป 

      
            

หมวดหมู่:บุคคลที่เกิดในปี พ.ศ. 2252
หมวดหมู่:โชกุน
หมวดหมู่:ตระกูลโทกูงาวะ
หมวดหมู่:บุคคลในยุคเอโดะ
หมวดหมู่:พระมหากษัตริย์ที่สวรรคตขณะทรงพระเยาว์
หมวดหมู่:โชกุนโทกูงาวะ
ประตูระบายน้ำ

**ประตูระบายน้ำ** (ปตร.) คือ สิ่งก่อสร้างในบริเวณทางน้ำที่ใช้ควบคุมการไหลของน้ำ ใน แม่น้ำ คลอง ทะเลสาบ ฝาย อ่างเก็บน้ำ ประตูระบายน้ำจะใช้สำหรับในการปรับปริมาณน้ำที่ต้องการให้ไหลผ่าน ปรับความเร็วของน้ำ หรือใช้ในการกักเก็บน้ำได้ ในขณะเดียวกันประตูระบายน้ำยังช่วยป้องกันในกรณีที่มีพายุ 

ในกรณีของระบบป้องกันน้ำท่วม ประตูระบายน้ำใช้ในการลดระดับของผิวน้ำสำหรับแม่น้ำหรือคลองเส้นหลัก โดยให้น้ำไหลผ่านคลองลัดน้ำ เมื่อปริมาณระดับน้ำใกล้ล้นตลิ่ง

## อ้างอิง

* US Army Corps of Engineers. (31 July 1995). Engineering manual 1110-2-2607, Planning and Design of Navigation Dams, Chapter 5, Overview of gate types. Retrieved 2008-04-14.

หมวดหมู่:เขื่อน
เจ้าหญิงอิซาเบลลาแห่งเดนมาร์ก

**เจ้าหญิงอิซาเบลลาแห่งเดนมาร์ก เคาน์เตสแห่งมงเปอซา** (Princess Isabella of Denmark, Countess of Monpezat; 21 เมษายน ค.ศ. 2007) เป็นพระราชธิดาพระองค์แรกในสมเด็จพระราชาธิบดีเฟรเดอริกที่ 10 กับสมเด็จพระราชินีแมรีแห่งเดนมาร์ก เป็นพระราชนัดดาองค์ที่สี่ และเป็นพระราชนัดดาหญิงพระองค์แรกในสมเด็จพระราชินีนาถมาร์เกรเธอที่ 2 แห่งเดนมาร์ก ทั้งยังเป็นพระภาคิไนยในสมเด็จพระราชินีอันเนอ-มารีแห่งกรีซพระองค์ทรงอยู่ในลำดับที่สองในการสืบราชบัลลังก์เดนมาร์กต่อจากพระเชษฐา

อิซาเบลลาทรงมีสิทธิในการสืบราชบัลลังก์ลำดับรองต่อจากพระเชษฐา คือ เจ้าชายคริสเตียน มกุฎราชกุมาร จนเมื่อพิธีบัพติศมา ได้มีการขนานพระนามโดยพระชนกชนนี และสื่อของเดนมาร์กว่า "Lillepigen" ซึ่งมีความหมายว่า *เด็กหญิงตัวน้อยอันเป็นที่รักไคร่*

## พระประวัติ
เจ้าหญิงอิซาเบลลา ประสูติเมื่อวันที่ 21 เมษายน ค.ศ. 2007 ณ โรงพยาบาลมหาวิทยาลัยโคเปนเฮเกน กรุงโคเปนเฮเกน ประเทศเดนมาร์ก  เมื่อเวลา 16.02 นาฬิกา เป็นพระบุตรองค์ที่สอง และเป็นพระธิดาองค์แรกในสมเด็จพระราชาธิบดีเฟรเดอริกที่ 10 กับสมเด็จพระราชินีแมรีแห่งเดนมาร์ก เมื่อแรกประสูติทรงมีน้ำหนัก 3.35 กิโลกรัม (7.4 ปอนด์) มีความยาวของพระวรกาย 50 เซนติเมตร (19.6 นิ้ว) ต่อมาในช่วงเที่ยงของวันที่ 22 เมษายน ได้มีการยิงสลุตสดุดีที่ฐานทัพเรือโคเปนเฮเกน และปราสาทครอนบอร์กที่ซีแลนด์เหนือ

ทรงมีพ่อทูนหัวและแม่ทูนหัวคือ สมเด็จพระราชินีมาตีลด์แห่งเบลเยียม, เจ้าหญิงอเล็กเซียแห่งกรีซและเดนมาร์ก, นาดีน จอห์นสัน, คริสเตียน บุชวัลด์, ปีเตอร์ เฮียร์ริง และมารี หลุยส์ สคีล

วันที่ 1 กรกฎาคม ค.ศ. 2007 ได้มีพระราชพิธีบัพติศมา ณ โบสถ์น้อยภายในพระราชวังเฟรเดินบอร์ก พระองค์สวมฉลองพระองค์เดียวกับพระเชษฐาที่เคยทำพิธีดังกล่าวเมื่อปีที่แล้ว และการสวมฉลองพระองค์ดังกล่าวเป็นพระราชประเพณีของราชวงศ์กลึคสบวร์กสายหลักปฏิบัติมาตั้งแต่ในรัชกาลของสมเด็จพระราชาธิบดีคริสเตียนที่ 10 แห่งเดนมาร์ก ซึ่งพระนามของพระองค์ที่ได้รับการขนานพระนามคือ *อิซาเบลลา เฮนเรียตตา อิงกริด มาร์เกรเธอ*

เจ้าหญิงพร้อมด้วยพระชนกและพระชนนี ได้เสด็จไปยังนิวยอร์ก เพื่อสนับสนุนและส่งเสริมเดนมาร์กในนิทรรศการ "Creative Nation" เมื่อวันที่ 17-21 กันยายน ค.ศ. 2007 จากการริเริ่มของโฆษกหญิง ลิส เฟรเดอริกเซน เพราะมกุฎราชกุมารีทรงเลี้ยงพระบุตรด้วยน้ำนมของพระองค์เอง

วันที่ 20 ธันวาคมปีเดียวกันนั้นเอง สติก เมอลเลอร์ รัฐมนตรีว่าการกระทรวงการต่างประเทศของเดนมาร์ก ได้ลงนามและลงลายมือชื่อลงในเอกสารอย่างเป็นทางการในการเพิ่มพระนามของเจ้าหญิงอิซาเบลลา เป็นรัชทายาทในการสืบราชบัลลังก์ ซึ่งรวมไปถึงข้อมูลปลีกย่อยต่าง ๆ ได้ถูกบันทึกตามกฎมนเทียรบาล ปี ค.ศ. 1799

## พระอิสริยยศ

* *เฮอร์รอยัลไฮนิส* เจ้าหญิงอิซาเบลลาแห่งเดนมาร์ก (21 เมษายน ค.ศ. 2007 - 29 เมษายน ค.ศ. 2008)
* *เฮอร์รอยัลไฮนิส* เจ้าหญิงอิซาเบลลาแห่งเดนมาร์ก, เคาน์เตสแห่งมงเปอซา (29 เมษายน ค.ศ. 2008 - ปัจจุบัน)

## พงศาวลี



## อ้างอิง

## แหล่งข้อมูลอื่น

* Royal House of Denmark
* A Princess is born - official announcement from Amalienborg Palace 
* The birth of a Royal Child - the official order of celebration 
* Official Announcement of Christening 
* Official Pictures of Princess Isabella  (**Released 8 May 2007**)
* The Official Danish Monarchy Website  (**in English**)
* Danish Royal Watchers (**in English**)
* Danish princess named Isabella
* Official Page for Princess Isabella 
* The Official Christening Pictures of Princess Isabella 

หมวดหมู่:ราชวงศ์กลึคส์บวร์ค
หมวดหมู่:เจ้าหญิงเดนมาร์ก
หมวดหมู่:พระราชวงศ์ที่ทรงพระเยาว์
เทศบาลตำบลถ้ำใหญ่

**เทศบาลตำบลถ้ำใหญ่** ตั้งอยูใน อำเภอทุ่งสง จังหวัดนครศรีธรรมราช เทศบาลตำบลถ้ำใหญ่ มีเนื้อที่ประมาณ 77.96 ตารางกิโลเมตร

## ประวัติ
เดิมทีตำบลถ้ำใหญ่แบ่งเป็นสองส่วน คือส่วนทางทิศเหนือของทางรถไฟเป็นเขตปกครองของตำบลปากแพรก ทางทิศใต้ของทางรถไฟเป็นเขตการปกครองของตำบลหนองเสม็ด เมื่อปี พ.ศ. 2484 ได้แบ่งแยกส่วนการปกครองออกอีกหนึ่งตำบล เรียกว่า “ตำบลถ้ำใหญ่” ซึ่งเรียกตามช่องของถ้ำหนึ่งที่มีความสวยงามและกว้างใหญ่มาก เมื่อครั้งสงครามโลกครั้งที่ 2 อำเภอทุ่งสงเป็นเป้าหมายของการโจมตีทางอากาศด้วย ผู้คนในละแวกนั้นได้เข้าไปซ่อนตัวภายในถ้ำ ต่อมาจึงเรียกตำบลนี้ว่า “ตำบลถ้ำใหญ่” ตำบลถ้ำใหญ่ อำเภอทุ่งสง จังหวัดนครศรีธรรมราช แบ่งเขตการปกครองออกเป็น 7 หมู่บ้าน ในสมัยแรก ต่อมาเห็นว่าบางหมู่บ้านมีครัวเรือนที่ต้องรับผิดชอบมากและเข้าเกณฑ์ที่จะแบ่งหมู่บ้าน จึงมีการแบ่งหมู่บ้าน หมู่ที่ 1 ออกเป็นหมู่ที่ 8 , หมู่ที่ 3 ออกเป็นหมู่ที่ 9 , หมู่ที่ 5 ออกเป็นหมู่ที่ 10 สรุปได้ว่า ปัจจุบันตำบลถ้ำใหญ่ มีการปกครองทั้งหมด 10 หมู่บ้าน กระทรวงมหาดไทย ได้ประกาศยกฐานะสภาตำบลถ้ำใหญ่ เป็นองค์การบริหารส่วนตำบลถ้ำใหญ่ โดยประกาศในราชกิจจานุเบกษา เมื่อวันที่ 2 ธันวาคา 2537 มีผลบังคับใช้เมื่อวันที่ 2 มีนาคม พ.ศ. 2528 และ อบต.ถ้ำใหญ่ ยกฐานะ เป็นเทศบาลตำบลถ้ำใหญ่ วันที่ 7 ตุลาคม 2554
## ภูมิศาสตร์
เทศบาลตำบลถ้ำใหญ่ ตั้งอยู่ทางทิศตะวันตกของตัวเมืองนครศรีธรรมราช
* **ทิศเหนือ** ติดต่อกับ ตำบลนาหลวงเสน อำเภอทุ่งสง จังหวัดนครศรีธรรมราช
* **ทิศใต้** ติดต่อกับเขตเทศบาลตำบลที่วัง อำเภอทุ่งสง จังหวัดนครศรีธรรมราช
* **ทิศตะวันออก** ติดต่อกับตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช
* **ทิศตะวันตก** ติดต่อกับเขตเทศบาลเมืองทุ่งสงและเขตเทศบาลเมืองชะมาย อำเภอทุ่งสง จังหวัดนครศรีธรรมราช
### ภูมิประเทศ
มีลักษณะภูมิประเทศเป็นที่ราบสลับภูเขา มีป่าไม้ค่อนข้างอุดมสมบูรณ์ ซึ่งเป็นแหล่งต้นน้ำลำธารหลายสาย ภูมิอากาศมี 2 ฤดู คือ ฤดูร้อน เริ่มตั้งแต่เดือนกุมภาพันธ์ ถึง เดือนพฤษภาคม และ ฤดูฝนเริ่มตั้งแต่เดือนมิถุนายน ถึงเดือนมกราคม สภาพดินส่วนใหญ่เหมาะแก่การเพาะปลูก ทำสวน โดยเฉพาะสวนผลไม้ และสวนยางพารา

## การแบ่งเขตปกครอง
เทศบาลตำบลถ้ำใหญ่แบ่งเขตปกครองจำนวนหมู่บ้าน ทั้งหมด 10 หมู่บ้าน คือ
*หมู่ที่ 1 บ้านเปิก
*หมู่ที่ 2 บ้านไสใหญ่
*หมู่ที่ 3 บ้านจำปา
*หมู่ที่ 4 บ้านถ้ำใหญ่
*หมู่ที่ 5 บ้านนาตาแย้ม
*หมู่ที่ 6 บ้านน้ำพุ
*หมู่ที่ 7 บ้านไสใหญ่เหนือ
*หมู่ที่ 8
*หมู่ที่ 9 บ้านน้ำรอบ
*หมู่ที่ 10

## สถานศึกษา
* มหาวิทยาลัยเทคโนโลยีราชมงคลศรีวิชัย วิทยาเขตนครศรีธรรมราช ไสใหญ่
* โรงเรียนบ้านนาตาแย้ม
* โรงเรียนมหาราช 3
* โรงเรียนวัดถ้ำใหญ่
* โรงเรียนบ้านน้ำพุ
* โรงเรียนบ้านจำปา
* โรงเรียนทุ่งสง
## วัด
จำนวนวัดในเขตเทศบาลตำบลถ้ำใหญ่มีทั้งหมด 5 วัด คือ
* วัดถ้ำใหญ่
* วัดไตรวิทยาราม
* สำนักสงฆ์ถ้ำพระหอ
* สำนักสงฆ์วัดนาตาแย้ม
* สำนักสงฆ์วัดจำปา
## สถานที่ท่องเที่ยวที่สำคัญ
* ศาลจังหวัดทุ่งสง
* ค่ายศรีนครินทรา
* ถ้ำพระหอ
* น้ำตกปลิว
* น้ำตกหนานปลิว
* อุทยานแห่งชาติน้ำตกโยง

## อ้างอิง

## แหล่งข้อมูลอื่น
* http://www.thamyai.go.th/ 

ถ้ำใหญ่
ถ้ำใหญ่
ถ้ำใหญ่
เกาะฟูเอร์เตเบนตูรา

**ฟูเอร์เตเบนตูรา** () เป็นเกาะขึ้นกับจังหวัดลัสปัลมัส ประเทศสเปน เป็นหนึ่งในเกาะของกานาเรียสในมหาสมุทรแอตแลนติก นอกชายฝั่งทวีปแอฟริกา ที่ละติจูด 28°20' เหนือ ลองจิจูด 14°00' ตะวันตก มีพื้นที่ 1,660 ตารางกิโลเมตร เป็นเกาะใหญ่เป็นอันดับ 2 ในกานาเรียส รองจากเกาะเตเนริเฟ โดยยูเนสโกประกาศเป็นเขตสงวนชีวมณฑล เมื่อวันที่ 26 พฤษภาคม ค.ศ. 2009 เป็นเกาะที่เกิดจากภูเขาไฟ

ฟูเอร์เตเบนตูรา
หมวดหมู่:แคว้นกานาเรียส
ลูทวิชส์บวร์ค

thumb|พระราชวังลูทวิชส์บวร์ค

**ลูทวิชส์บวร์ค** () เป็นเมืองในรัฐบาเดิน-เวือร์ทเทิมแบร์ค ประเทศเยอรมนี อยู่ห่างจากเมืองชตุทการ์ทไปทางทิศเหนือราว 12 กิโลเมตร (7.5 ไมล์) ตั้งอยู่ทางฝั่งตะวันตกของแม่น้ำเน็คคาร์ มีประชากรราว 87,000 คน มีอุตสาหกรรมเครื่องจักรเหล็ก และผลิตภัณฑ์ลวด เครื่องดนตรี สิ่งทอ มีชื่อเสียงด้านการทำถ้วยเปลือกไข่ระหว่างปี ค.ศ. 1758-1824

หมวดหมู่:เมืองในรัฐบาเดิน-เวือร์ทเทิมแบร์ค‎
ติเอร์ราเดลฟูเอโก (แก้ความกำกวม)

**[[ติเอร์ราเดลฟูเอโก]]** () เป็นกลุ่มเกาะทางใต้สุดของทวีปอเมริกาใต้

**ติเอร์ราเดลฟูเอโก**  อาจหมายถึง

* เกาะติเอร์ราเดลฟูเอโก เกาะสำคัญในกลุ่มเกาะติเอร์ราเดลฟูเอโก  
* จังหวัดติเอร์ราเดลฟูเอโก ประเทศชิลี
* ติเอร์ราเดลฟูเอโก (แอนตาร์กติกา) 
* อุทยานแห่งชาติติเอร์ราเดลฟูเอโก 
* ติเอร์ราเดลฟูเอโก (ภาพยนตร์ ค.ศ. 1948) โดยมารีโอ ซอฟฟีชี 
* ติเอร์ราเดลฟูเอโก (ภาพยนตร์) ภาพยนตร์ในปี ค.ศ. 2000 โดยมีเกล ลิตติน
ติเอร์ราเดลฟูเอโก

thumb|แผนที่แสดงกลุ่มเกาะติเอร์ราเดลฟูเอโก

**ติเอร์ราเดลฟูเอโก** (; ) เป็นกลุ่มเกาะทางตอนใต้สุด นอกฝั่งของทวีปอเมริกาใต้ ทางตอนใต้ของช่องแคบมาเจลลัน แยกออกจากกลุ่มเกาะแอนตาร์กติกที่อยู่ทางตอนใต้โดยช่องแคบเดรก เกาะขนาดใหญ่ที่สุดของหมู่เกาะนี้ได้แก่ เกาะติเอร์ราเดลฟูเอโก ซึ่งซีกตะวันตกเป็นของประเทศชิลี ส่วนซีกตะวันออกเป็นของประเทศอาร์เจนตินา มีเนื้อที่ 48,100 ตร.กม.(18,572 ตร.ไมล์) รวมถึงเกาะขนาดเล็กอื่น ๆ ที่อยู่ทิศตะวันออก รวมทั้งเกาะอิสลาเดโลสเอสตาโดส เป็นของอาร์เจนตินา ส่วนที่อยู่ทางทิศใต้ เช่น เกาะโอสเต เกาะนาบาริโน หมู่เกาะวอลลัสตัน และหมู่เกาะดิเอโกรามิเรส และที่อยู่ทางตะวันตก เช่น เกาะเดโซลาซิออน เกาะซานตาอิเนส เกาะกลาเรนซ์ และเกาะดอว์สันของประเทศชิลี

กลุ่มเกาะนี้ค้นพบโดยเฟอร์ดินานด์ มาเจลลัน ในปี ค.ศ. 1520 แต่ไม่มีชาวยุโรปมาตั้งถิ่นฐานจนกระทั่งในครึ่งหลังของศตวรรษที่ 19 ในยุคที่มีการทำฟาร์มแกะและยุคตื่นทอง

## อ้างอิง

## แหล่งข้อมูลอื่น

*เว็บไซต์อย่างเป็นทางการ
หมวดหมู่:เกาะในประเทศอาร์เจนตินา
หมวดหมู่:เกาะในประเทศชิลี
หมวดหมู่:กลุ่มเกาะในประเทศชิลี
หมวดหมู่:กลุ่มเกาะในประเทศอาร์เจนตินา
หมวดหมู่:ภูมิภาคที่ถูกแบ่งแยก
หมวดหมู่:กลุ่มเกาะนานาชาติ
หมวดหมู่:แคว้นมากายาเนส
หมวดหมู่:รัฐติเอร์ราเดลฟูเอโก
ฮีราคลีออน

**ฮีราคลีออน** หรือ **อีราคลีออน** (; ) เป็นเมืองที่ใหญ่ที่สุดและเมืองหลวงของเกาะครีต ประเทศกรีซ เป็นเมืองใหญ่เป็นอันดับ 4 ของประเทศ ตั้งอยู่ทางตอนใต้ของประเทศ ส่งองุ่น มะกอก เหล้าองุ่น และหนังฟอกเป็นสินค้าออก ได้รับความเสียหายอย่างหนักระหว่างสงครามโลกครั้งที่สอง หลังจากนั้นกลายเป็นศูนย์กลางการค้าและการท่องเที่ยว 

## เมืองฝาแฝดและเมืองพี่น้อง
ฮีราคลีออนเป็นเมืองฝาแฝดและเมืองพี่น้องกับ
*  ลีมาซอล ไซปรัส
*  คอนสตันซา โรมาเนีย (1992)
*  ออแดซา ยูเครน (1992)
*  โตเลโด สเปน (2017)
*  นิจนีนอฟโกรอด รัสเซีย (2018)
*  แทมปา สหรัฐ (2019)
*  Čukarica เซอร์เบีย (2019)
*  หนิงปัว จีน (2019)

## อ้างอิง

## แหล่งข้อมูลอื่น

* 
* Municipality of Heraklion 
* Heraklion information
* Heraklion - The Greek National Tourism Organization
* Vikelaia Library
* 
*Old maps of Heraklion  - Eran Laor Cartographic Collection, The National Library of Israel, in Historic Cities 

หมวดหมู่:เมืองในประเทศกรีซ
หมวดหมู่:เกาะครีต
ทีแอลซี: เทเบิล แลดเดอร์ แอนด์ แชร์ (2011)

**ทีแอลซี: เทเบิล แลดเดอร์ แอนด์ แชร์ (2011)** เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจะจัดเป็นปีที่ 3 แล้ว ในชื่อทีแอลซี: เทเบิล แลดเดอร์ แอนด์ แชร์ สถานที่จัดคือ 1st Mariner Arena ในเมือง บอลทิมอร์, รัฐแมริแลนด์ เมื่อวันที่ 18 ธันวาคม พ.ศ. 2554 ซึ่งจัดหลังจากศึก เซอร์ไวเวอร์ซีรีส์ (2011)

## เบื้องหลัง
ในศึก รอว์ (5 ธันวาคม ค.ศ.2011) จอห์น โลรีนายติส ผู้จัดการทั่วไปชั่วคราวของรอว์ ได้สั่งให้ จอห์น ซีนา เจอกับ แซค ไรเดอร์ ในการหาผู้ท้าชิงแชมป์ยูเอส ปรากฏว่า จอห์น ซีนา ชนะไป หลังจากนั้น แซค ไรเดอร์ ไม่พอใจ จึงทำให้ จอห์น ซีนา ไปคุยกับ จอห์น โลรีนายติส ให้จัดแมทช์ใหม่โดย แซค ไรเดอร์ เจอกับ แชมป์โลกเฮฟวี่เวท มาร์ก เฮนรี ในแมทช์ไม่มีกฎกติกา ถ้า แซค ไรเดอร์ ชนะจะได้เป็นในการหาผู้ท่าชิงแชมป์ยูเอส ปรากฏว่า แซค ไรเดอร์ ชนะแมทช์การปล้ำนี้ จากช่วยเหลือของ จอห์น ซีนา โดยใส่ท่า แอตติจูด แอตจัสเมนท์ กับ มาร์ก เฮนรี หลังจากนั้น แซค ไรเดอร์ ได้ออกมาลอบทำร้าย ดอล์ฟ ซิกก์เลอร์ เพื่อท้าเจอกันในการชิงแชมป์ยูเอส

ในศึกรอว์ (5 ธันวาคม ค.ศ.2011) จอห์น โลรีนายติส ผู้จัดการทั่วไปชั่วคราวของรอว์ ได้ให้ทั้ง 3 คน เซ็นสัญญาปล้ำในแมทช์การปล้ำ โต็ะ บันได และ เก้าอี้ ซึ่งก่อนเริ่มรายการ มี เดอะ มิซ อัลเบร์โต เดล รีโอ จอห์น ซีนา และ ดอลฟ์ ซิกก์เลอร์ ออกมาเถียงกัน ทำให้ จอห์น โลรีนายติส ต้องออกมาแล้วบอกว่าถ้าหาก ทั้งสี่คนเอาชนะ นักมวยปล้ำจากสแมคดาวน์ได้ ก็จะได้รับสิทธิ์ไปชิงแชมป์ WWE ใน TLC 2011 โดย เดอะ มิซ สามารถเอาชนะเคาท์เอาท์ แรนดี ออร์ตัน โดย เวด บาร์เร็ตต์ มาก่อกวน อัลเบอรฺ์โต เดล ริโอ ก็สามารถชนะ แดเนียล ไบรอัน ด้วยซับมิชชั่น ดอลฟ์ ซิกก์เลอร์ เจอ เชมัส แต่ก็แพ้ไม่ได้สิทธิ์ชิงแชมป์ WWE

## ผล

## ดูเพิ่ม
* ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* เว็บไซต์อย่างเป็นทางการของทีแอลซี: เทเบิล แลดเดอร์ แอนด์ แชร์

หมวดหมู่:ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
หมวดหมู่:มวยปล้ำอาชีพในปี พ.ศ. 2554
หมวดหมู่:มวยปล้ำอาชีพในบอลทิมอร์
ทางหลวงแผ่นดินหมายเลข 357

**ทางหลวงแผ่นดินหมายเลข 357** หรือ **ถนนวงแหวนรอบเมืองสุพรรณบุรี** เริ่มดำเนินการตั้งแต่ปี พ.ศ. 2539 แล้วเสร็จเมื่อปี พ.ศ. 2552 มีลักษณะเป็นวงกลมล้อมรอบอำเภอเมืองสุพรรณบุรี ยาวกว่า 45.723 กิโลเมตร ก่อสร้างเป็นมาตรฐานทางแบบพิเศษ ทางคู่ขนานรวม 4-6 ช่องจราจร งบประมาณการก่อสร้าง 3,185 ล้านบาท เป็นเส้นทางในความรับผิดชอบแขวงทางหลวงสุพรรณบุรีที่ 1

## รายชื่อทางแยก

## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

357
3-357
357
357
สะพานจอร์จ วอชิงตัน

thumb|200px|สะพานจอร์จ วอชิงตัน
**สะพานจอร์จ วอชิงตัน** () หรือที่รู้จักกันในชื่ออย่างไม่เป็นทางการอีกหลายชื่อ เป็นสะพานแขวนทอดข้ามแม่น้ำฮัดสัน เชื่อมระหว่างเขตชุมชนย่อยวอชิงตันไฮต์กับโบโรฮ์แมนฮัตตันในนครนิวยอร์ก กับฟอร์ตลี เบอร์เกนเคาน์ตี รัฐนิวเจอร์ซีย์ ถนนระหว่างรัฐหมายเลข 95 และทางหลวงสหรัฐหมายเลข 1/9 ข้ามแม่น้ำที่สะพานแห่งนี้ ทางหลวงสหรัฐหมายเลข 46 ซึ่งทั้งหมดอยู่ในรัฐนิวเจอร์ซีย์ สิ้นสุดครึ่งทางข้ามสะพานที่พรมแดนรัฐ

สะพานนี้มีชั้นบนเป็นถนนสี่เลนทั้งสองฝั่ง และชั้นล่างมีถนนอีกสามเลนทั้งสองฝั่ง รวมแล้วจึงมีถนนสัญจร 14 เลน กำหนดความเร็วบนสะพานอยู่ที่ 70 กิโลเมตร/ชั่วโมง แม้ความแออัดจะทำให้การจราจรเป็นไปอย่างเชื่องช้า โดยเฉพาะอย่างยิ่งชั่วโมงเร่งด่วนในตอนเช้าและเย็น มีช่องทางทั้งสองฝากถนนของสะพานชั้นบนให้คนเดินเท้าและจักรยานสัญจรได้ จนถึง พ.ศ. 2550 สะพานจอร์จ วอชิงตันมีความจุยานพาหนะสูงกว่าสะพานแห่งใดในโลก โดยรองรับยานพาหนะได้อย่างน้อย 106 ล้านคันต่อปี ทำให้เป็นสะพานยานยนต์ที่มีการจราจรคับคั่งที่สุดของโลก ตามข้อมูลของการท่านิวยอร์กและนิวเจอร์ซีย์ มีหน่วยงานรัฐบาลทั้งสองรัฐที่เป็นเจ้าของและดำเนินการบางส่วนของสะพาน อุโมงค์และท่าอากาศยาน

## อ้างอิง

## แหล่งข้อมูลอื่น

* Port Authority of New York and New Jersey George Washington Bridge Official Site

จอร์จ วอชิงตัน
จอร์จ วอชิงตัน
หมวดหมู่:สิ่งก่อสร้างในรัฐนิวเจอร์ซีย์
หมวดหมู่:จอร์จ วอชิงตัน

จอร์จ วอชิงตัน

จอร์จ วอชิงตัน
ทางหลวงแผ่นดินหมายเลข 333

**ทางหลวงแผ่นดินหมายเลข 333 สายอู่ทอง – ท่าน้ำอ้อย** เป็นเส้นทางเชื่อมการจราจรระหว่างจังหวัดสุพรรณบุรี อุทัยธานี และนครสวรรค์ เป็นเส้นทางที่มีสายทางต่อมาจากถนนมาลัยแมน ในอำเภออู่ทอง ผ่านอำเภอดอนเจดีย์ อำเภอหนองหญ้าไซ อำเภอด่านช้าง จังหวัดสุพรรณบุรี อำเภอบ้านไร่ อำเภอห้วยคต อำเภอหนองฉาง อำเภอเมืองอุทัยธานี จังหวัดอุทัยธานี ผ่านสะพานพระวันรัต หรือสะพานท่าน้ำอ้อย ข้ามแม่น้ำเจ้าพระยา ไปสิ้นสุดที่ทางแยกต่างระดับท่าน้ำอ้อยในอำเภอพยุหะคีรี จังหวัดนครสวรรค์ ใช้เป็นเส้นทางเลี่ยงน้ำท่วมใหญ่ พ.ศ. 2554 จากกรุงเทพมหานครมุ่งสู่ภาคเหนือ เป็นเส้นทางในความรับผิดชอบของแขวงทางหลวงสุพรรณบุรีที่ 1, แขวงทางหลวงสุพรรณบุรีที่ 2 (อู่ทอง), แขวงทางทางหลวงอุทัยธานี และ แขวงทางหลวงนครสวรรค์ที่ 1

## รายชื่อทางแยก

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

333
3-333
333
333
333
กิลอัด ชาลิต

**กิลอัด ชาลิต** (, *Gilˁad Šaliṭ* ; เกิด 28 สิงหาคม พ.ศ. 2529) เป็นพลเมืองอิสราเอล-ฝรั่งเศส และทหารกองกำลังป้องกันอิสราเอล (IDF) เมื่อวันที่ 25 มิถุนายน พ.ศ. 2549 เขาถูกจับตัว ในอิสราเอลโดยกลุ่มติดอาวุธฮามาสในการตีโฉบฉวยข้ามพรมแดนผ่านอุโมงค์ใต้ดินใกล้กับพรมแดนที่ติดต่อกับกาซา กลุ่มฮามาสจับตัวเขาอยู่นานกว่าห้าปี กระทั่งเขาได้รับการปล่อยตัวเมื่อวันที่ 18 ตุลาคม พ.ศ. 2554

ชาลิตถูกลักพาตัวใกล้กับจุดผ่านแดนเคเล็มชาลอมในอิสราเอล และถูกจับเป็นตัวประกันโดยฮามาส ณ ตำแหน่งที่ไม่ทราบในฉนวนกาซา วันที่ 18 ตุลาคม พ.ศ. 2554 เขาได้รับการปล่อยตัวในข้อตกลงให้อิสรภาพแก่เขาหลังถูกโดดเดี่ยวและควบคุมตัวนานกว่าห้าปี แลกกับนักโทษชาวปาเลสไตน์รวม 1,027 คน ซึ่งในจำนวนนี้มีหลายคนถูกตัดสินว่าฆาตกรรมและดำเนินการก่อการร้ายต่อพลเรือนอิสราเอล

ระหว่างการถูกควบคุมตัว ฮามาสปัดคำร้องจากคณะกรรมาธิการกาชาดสากล (ICRC) ที่ขออนุญาตเยี่ยมชาลิต โดยอ้างว่า ผู้ช่วยเหลือทางมนุษยธรรมและแพทย์กาชาดอาจทรยศบอกตำแหน่งที่ฮามาสควบคุมตัวชาลิตไว้เป็นตัวประกัน ด้านผู้อำนวยการใหญ่กาชาด ยีฟส์ ดัคคอร์ ยืนกรานว่า "ครอบครัวชาลิตมีสิทธิตามกฎหมายมนุษยธรรมระหว่างประเทศที่จะติดต่อกับบุตรชาย"

องค์การสิทธิมนุษยชนหลายแห่งว่า เงื่อนไขและข้อกำหนดการกักขังชาลิตนั้นขัดต่อกฎหมายมนุษยธรรมระหว่างประเทศ คณะผู้แทนศึกษาข้อเท็จจริงว่าด้วยความขัดแย้งกาซาสหประชาชาติ (United Nations Fact Finding Mission on the Gaza Conflict) ออกรายงานในเดือนกันยายน พ.ศ. 2552 ซึ่งยังได้เรียกร้องการปล่อยตัวชาลิต ในแถลงการณ์โดวิลล์วันที่ 27 พฤษภาคม พ.ศ. 2554 กลุ่มจี 8 ต้องการให้ปล่อยตัวกิลอัด ชาลิต

เพื่อแลกเปลี่ยนกับการปล่อยตัวเขา ฮามาสเรียกร้องให้ปล่อยตัวนักโทษมากกว่า 1,000 คน ซึ่งเป็นชาวปาเลสไตน์ที่กำลังรับโทษจำคุกอยู่ในอิสราเอล เช่นเดียวกับชาวปาเลสไตน์ผู้ถูกพิพากษาและกำลังรับโทษที่เป็นสตรีและที่อายุน้อยทั้งหมด สองปีถัดมา จุดติดขัดสำคัญในการเจรจา คือ การยืนกรานของฮามาสให้ปล่อยตัวมัรวาน บาร์กูฮ์ติ ซึ่งปัจจุบันกำลังรับโทษห้าปีในอิสราเอลข้อหาฆาตกรรม

ชาลิตซึ่งมียศสิบโทเหล่ายานเกราะของ IDF เมื่อครั้งที่เขาถูกลักพาตัวนั้น ได้รับการเลื่อนยศเป็นจ่าสิบตรี จ่าสิบโท และจ่าสิบเอกเมื่อถึงวันก่อนหน้าการปล่อยตัวของเขา การติดต่อทางเดียวระหว่างชาลิตกับโลกภายนอกหลังการจับกุมและก่อนการปล่อยตัว มีจดหมายสามฉบับ เทปเสียง และดีวีดี ซึ่งอิสราเอลได้รับโดยแลกเปลี่ยนกับการปล่อยตัวนักโทษปาเลสไตน์หญิง 20 คน

## อ้างอิง

## แหล่งข้อมูลอื่น

* Gilad Shalit: Table of Contents, Jewish Virtual Library
* Gilad.org – Official site maintained by Shalit's family
* Gaza Kidnapping of Israeli Soldier – News and updates related to Gilad Shalit
* The Saga of Gilad Shalit – slideshow by *[[Time magazine]]*
*  
* Gilad Watch Live clock counting up the amount of time Gilad Shalit has been in captivity
*  in Hebrew (English subtitles added) which was broadcast on Israeli Television on 2 October 2009
* Kerem Shalom attack and kidnapping of Cpl. Gilad Shalit – published at the Israeli Ministry of Foreign Affairs
* Kerem "When the Shark and the Fish First Met" by Gilad Shalit – published at the Israeli Ministry of Foreign Affairs
* Gilad Shalit: five years of difficult negotiations, onewspaper.com; accessed 14 October 2018.

หมวดหมู่:ทหารชาวอิสราเอล
หมวดหมู่:ชาวยิวอิสราเอล
หมวดหมู่:ชาวอิสราเอลเชื้อสายฝรั่งเศส
การแลกเปลี่ยนนักโทษกิลัด ชาลิต

thumb|นายกรัฐมนตรีอิสราเอลต้อนรับชาลิตกลับสู่มาตุภูมิ วันที่ 18 ตุลาคม พ.ศ. 2554
**การแลกเปลี่ยนนักโทษกิลัด ชาลิต** หลังความตกลงระหว่างอิสราเอลกับกลุ่มฮามาส ในการปล่อยตัวทหารอิสราเอล กิลัด ชาลิต แลกกับการปล่อยตัวนักโทษ 1,027 คน ซึ่งส่วนใหญ่เป็นชาวปาเลสไตน์และอาหรับ-อิสราเอล แม้ในบรรดานักโทษที่ปล่อยตัวมานั้นจะมีนักโทษชาวยูเครน ชาวจอร์แดน และชาวซีเรีย อย่างละคนด้วยก็ตาม นักโทษจำนวนนี้ 280 คนถูกตัดสินจำคุกตลอดชีวิตในข้อหาวางแผนและเตรียมการก่อการร้ายต่อเป้าหมายอิสราเอล ความตกลงดังกล่าวออกมาหลังกลุ่มติดอาวุธปาเลสไตน์จับตัวชาลิตทางตอนใต้ของอิสราเอลตามแนวชายแดนติดกับกาซาห้าปีสี่เดือน

ข้อตกลงดังกล่าว ซึ่งมีนายหน้าเป็นผู้ไกล่เกลี่ยชาวเยอรมันและชาวอียิปต์ ตลอดจนได้รับการประสานงานจากเจ้าหน้าที่บุนเดสนัชริชเทนไดแอนสท์ (หน่วยสืบรัฐการลับเยอรมนี) แกร์ฮาร์ด คอนรัด มีการลงนามในอียิปต์เมื่อวันที่ 11 ตุลาคม พ.ศ. 2554 ระยะแรกดำเนินการเมื่อวันที่ 18 ตุลาคม พ.ศ. 2554 โดยอิสราเอลปล่อยตัวนักโทษชาวปาเลสไตน์ 477 คน และฮามาสส่งตัวชาลิตไปยังกรุงไคโร ในระยะที่สอง เกิดขึ้นระหว่างเดือนธันวาคม พ.ศ. 2554 นักโทษอีกอย่างน้อย 550 คนจะถูกปล่อยตัว

ความตกลงนี้นับเป็นความตกลงแลกเปลี่ยนนักโทษครั้งใหญ่ที่สุดที่อิสราเอลเคยทำมา โดยเป็นความตกลงที่อิสราเอลตกลงปล่อยตัวนักโทษ 1,027 คนแลกกับทหารอิสราเอลที่ถูกจับตัวไปคนเดียว นับเป็นราคาสูงสุดที่อิสราเอลเคยจ่ายไปแลกกับทหารนายหนึ่ง

## อ้างอิง

หมวดหมู่:พ.ศ. 2554
หมวดหมู่:ความสัมพันธ์ระหว่างประเทศ
อิทธิพัทธ์ กุลพงษ์วณิชย์

**อิทธิพัทธ์ พีระเดชาพันธ์**  (ชื่อ-ชื่อสกุลเดิม **อิทธิพัทธ์ กุลพงษ์วณิชย์**) นักธุรกิจชาวไทย ผู้ก่อตั้งและอดีตประธานเจ้าหน้าที่บริหาร บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) ซึ่งผลิตสาหร่ายทะเลทอดกรอบ และขนมขบเคี้ยวภายใต้ตราสินค้า "เถ้าแก่น้อย" เมื่อปี พ.ศ. 2546 ขณะที่เขาอายุ 19 ปี โดยมียอดจำหน่ายกว่า 1,500 ล้านบาท ในปี พ.ศ. 2553 จึงเป็นเหตุให้จีทีเอช ได้นำเค้าโครงชีวประวัติของเขาไปสร้างเป็นภาพยนตร์ไทยเรื่อง *[[ท็อป ซีเคร็ต วัยรุ่นพันล้าน]]* ในปี พ.ศ. 2554

## ประวัติ

อิทธิพัทธ์ พีระเดชาพันธ์ (ชื่อ-ชื่อสกุลเดิม **ต่อพงศ์ กุลพงษ์วณิชย์**) เกิดเมื่อวันที่ 24 พฤศจิกายน พ.ศ. 2527 ในครอบครัวชาวไทยเชื้อสายจีนนักธุรกิจการศึกษา โดยมีพี่ชายทำงานอยู่ที่สาธารณรัฐประชาชนจีน อิทธิพัทธ์จบการศึกษาชั้นอนุบาลและประถมศึกษาจากโรงเรียนปานะพันธ์วิทยา มัธยมศึกษาตอนต้นจากโรงเรียนเซนต์ฟรังซีสเซเวียร์ เมืองทองธานี และมัธยมศึกษาตอนปลายจากโรงเรียนสวนกุหลาบวิทยาลัย นนทบุรี ปัจจุบันสำเร็จการศึกษา ระดับปริญญาตรี คณะบริหารธุรกิจ สาขาวิชาผู้ประกอบการ มหาวิทยาลัยหอการค้าไทย

## ครอบครัว

## อ้างอิง

* ต๊อบ อิทธิพัทธ์ กุลพงษ์วณิชย์ จากเด็กไม่เอาถ่าน สู่เศรษฐีร้อยล้าน

## แหล่งข้อมูลอื่น
*instagram tobtkn
*twitter Thop_TopSecret
*fanpage ต๊อบ อิทธิพัทธ์

หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
อตีตา

**อตีตา**   เป็นชื่อหนึ่งในบทประพันธ์ของ  ทมยันตี  ที่นำเสนอเรื่องราวของการเดินทางต่างภพระหว่างอดีตและปัจจุบันมาบรรจบกัน โดยมีเรื่องของประวัติศาสตร์ศึกบางระจัน สมัยปลายกรุงศรีอยุธยา (ก่อนเสียกรุงครั้งที่ 2)

## รายชื่อนักแสดง

## เพลงประกอบละคร
* **พ.ศ. 2544**
เพลง เลือดไทย ขับร้องโดย ชิตพงษ์ ตรีมาศ
* **พ.ศ. 2559**
เพลง อตีตา ขับร้องโดย ธรรพ์ณธร ปาลกะวงศ์ ณ อยุธยา

เพลง เธอคือความรัก ขับร้องโดย ปิ่นประภา วินสน

## แหล่งข้อมูลอื่น
* 

## อ้างอิง

หมวดหมู่:นวนิยายไทยที่ประพันธ์โดย วิมล เจียมเจริญ
หมวดหมู่:นวนิยายอิงประวัติศาสตร์
หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2559
หมวดหมู่:รายการโทรทัศน์ประวัติศาสตร์ไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2544
หมวดหมู่:ละครโทรทัศน์โดยดีด้า
หมวดหมู่:ละครโทรทัศน์โดยเจเอสแอล
หมวดหมู่:ละครโทรทัศน์ที่กำกับโดย กษมา นิสสัยพันธุ์
หมวดหมู่:ละครโทรทัศน์ไทยแนวข้ามเวลา
กลุ่มอาการการทำหน้าที่ผิดปกติของหลายอวัยวะ

**กลุ่มอาการการทำหน้าที่ผิดปกติของหลายอวัยวะ** () หรือเดิมชื่อภาวะ**อวัยวะล้มเหลวหลายอวัยวะ** () หรือภาวะ**อวัยวะล้มเหลวหลายระบบ** () คือภาวะซึ่งมีการเปลี่ยนแปลงของการทำหน้าที่ของอวัยวะต่าง ๆ ในผู้ป่วยที่มีอาการป่วยเฉียบพลันจนต้องได้รับการให้การรักษาทางการแพทย์เพื่อให้สามารถคงภาวะธำรงดุลเอาไว้ได้ คำว่า multiple organ failure และ multisystem organ failure ถูกแนะนำให้เลิกใช้เพราะคำเหล่านี้สื่อว่าต้องดูว่าที่วัดได้ทางสรีรวิทยา เพื่อประเมินว่าอวัยวะนั้น ๆ ทำงานล้มเหลว

## อ้างอิง

หมวดหมู่:เวชบำบัดวิกฤต
หมวดหมู่:อวัยวะล้มเหลว
หมวดหมู่:สาเหตุการเสียชีวิต
เปี่ยมปีติ หัตถกิจโกศล

**เปี่ยมปีติ หัถกิจโกศล** หรือ **นิ้ง** เป็นนักร้องภายใต้สังกัดบั๊คทาวน์ เร็คคอร์ด ในเครืออาร์เอส เจ้าของเพลงฮิต "มีอาการ" และ "สิ่งที่ดีที่สุด"

## ประวัติ
**เปี่ยมปีติ หัถกิจโกศล** (มักเขียนเป็น: เปี่ยมปิติ หัตถกิจโกศล) หรือ **นิ้ง** เกิดเมื่อวันที่ 29 มิถุนายน พ.ศ. 2534 มีพี่น้อง 2 คน นิ้งเป็นคนที่ 2 มีพื่สาวซึ่งเป็นนักร้องเช่นกันคือ เปี่ยมรัก หัตถกิจโกศล (ปิ๊ง) นิ้งเป็นนักร้องหญิงชาวไทย สังกัดอาร์เอส เป็นที่รู้จักจากเพลง "มีอาการ" และเพลง "สิ่งที่ดีที่สุด"

## ผลงาน
### อัลบั้มเต็ม

### ผลงานค่ายแกรมมี่

### ผลงานอื่นๆ
* **การแบ่งปันคือความยิ่งใหญ่** ขับร้องร่วมกับมนต์ณัฐ เฮงภู่เจริญ ณัชชา โจชูศรี และเปี่ยมรัก หัตถกิจโกศลเนื่องในงานบำเพ็ญกุศลแก่ผู้ล่วงลับจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547

### ละครเวที

## อ้างอิง

## แหล่งข้อมูลอื่น

หมวดหมู่:ศิลปินสังกัดอาร์เอส
หมวดหมู่:ศิลปินค่ายกามิกาเซ่
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:กลุ่มดนตรีไทยในยุค 2000
หมวดหมู่:นักร้องหญิงชาวไทย
วันกองทัพ

**วันกองทัพ** คือวันที่หลายประเทศให้เกียรติแก่กองทัพของตน
### ไทย

วันกองทัพของประเทศไทยคือวันที่ 18 มกราคม ของทุกปี เพื่อระลึกถึงวาระที่สมเด็จพระนเรศวรมหาราชทรงกระทำยุทธหัตถีกับพระมหาอุปราชาของพม่า โดยถือเอาวันที่ 18 มกราคม ของทุกปีเป็นวันกองทัพไทย วันกองทัพเรือคือ 20 พ.ย.ตรงกับวันที่พระบาทสมเด็จพระจุลจอมเกล้าเจ้าอยู่หัว ทรงเสด็จพระราชดำเนินเปิดโรงเรียนนายเรือ

### อาร์มีเนีย
วันการเฉลิมฉลองของกองทัพอาร์มีเนียมีในวัน 28 มกราคม

### ออสเตรเลียและนิวซีแลนด์
วันการเฉลิมฉลองกองทัพออสเตรเลียและนิวซีแลนด์มีขึ้นทุกวันที่ 25 เมษายน ของทุกปี
### อาเซอร์ไบจาน
มีการเฉลิมฉลองทุกวันที่ 26 มิถุนายน
### บังกลาเทศ
บังกลาเทศมีการเฉลิมฉลองวันกองทัพทุกวันที่ 21 พฤศจิกายนของทุกปี

### บราซิล
มีการเฉลิมฉลองทุกวันที่ 25 สิงหาคม
### บัลแกเรีย
วันของความกล้าหาญเป็นที่จัดงานฉลองทุกปีในวันที่ 6 พฤษภาคม, งานฉลองของเซนต์จอร์จผู้เป็นนักบุญอุปถัมภ์ของกองทัพบัลแกเรีย .
### แคนาดา
วันกองทัพของแคนาดาจัดขึ้นในวันอาทิตย์แรกของเดือนมิถุนายน
### ชิลี
วันกองทัพของชิลีเป็นวันหยุดแห่งชาติเฉลิมฉลองทุกวันที่ 19 กันยายน

### สาธารณรัฐจีน (ไต้หวัน)
วันกองทัพของสาธารณะจันมีขึ้นทุกวันที่ 13 กันยายน ซึ่งเป็นวันที่มีชัยชนะเหนือญี่ปุ่น

### สาธารณรัฐประชาชนจีน (จีนแผ่นดินใหญ่)
มีการเฉลิมฉลองทุกวันที่ 1สิงหาคม

### โครเอเซีย
มีการเฉลิมฉลองทุกวันที่ 28 พฤษภาคม เริ่มขึ้นเมื่อปี 1991
### อียิปต์
ในอียิปต์มีการเฉลิมฉลองวันกองทัพทุกวันที่ 6 ตุลาคม
### ฟินแลนด์
มีการเฉลิมฉลองทุกวันที่ 4 มิถุนายน
### กัวเตมาลา
มีขึ้นทุกวันที่ 30 มิถุนายน
### ฮังการี
เป็นวันที่รักชาติและทหารมีขึ้นทุก 21 พฤษภาคม
### อินเดีย
ในประเทศอินเดีย วันกองทัพบกบก,วันทหารเรือ,Coast Guard และวันกองทัพอากาศ ฉลองวันกองทัพบก (15 มกราคม) วันกองทัพเรือ(4 ธันวาคม)
### อินโดนีเซีย
มีการเฉลิมฉลองทุกวันที่ 5 ตุลาคม
### อิหร่าน
มีการเฉลิมฉลองวันที่ 18 เมษายน
### อิรัก
มีการเฉลิมฉลองวันที่ 6 มกราคม
### อิสราเอล
มีขึ้นในวันที่ 4 เดือนIyar ตามปฏิทินฮิบรู
### อิตาลี
มีการเฉลิมฉลองวันที่ 4 พฤศจิกายน
### ญี่ปุ่น
มีการเฉลิมฉลองทุกวันที่ 1 พฤศจิกายน
### เลบานอน
กองทัพเลบานอน มีการเฉลิมฉลองวันที่ 1 สิงหาคม
### มอริเตเนีย
มีการเฉลิมฉลองทุกวันที่ 10 กรกฎาคม
### เม็กซิโก
มีการเฉลิมฉลองที่ 19 กุมภาพันธ์ตั้งแต่ปี 1950
### มอนเตเนโกร
มีการเฉลิมฉลองที่ 6 ตุลาคม
### พม่า
มีการเฉลิมฉลองวันที่ 27 มีนาคมในพิธีฉลองการเริ่มต้นทีกองทัพพม่าต่อต้านกองทัพญี่ปุ่นที่ยึดครองที่จะยึดครองพม่าในปี 1945
### ไนจีเรีย
มีการเฉลิมฉลองที่ 15 มกราคม 
### ปากีสถาน
กองทัพปากีสถานมีการสถาปนาขึ้นเมื่อวันที่ 14 สิงหาคม 1947 หลังจากที่ปากีสถานแยกตัวออกจากอินเดียและมีวันเฉลิมฉลองกองทัพบก กองทัพเรือและกองทัพอากาศ ทุกวันที่ 6กันยายน

### เปรู
มีการเฉลิมฉลองวันที่ 24 กันยายน
### โปแลนด์
วันกองทัพมีการเฉลิมฉลองวันที่ 15 สิงหาคม
### โรมาเนีย
มีการเฉลิมฉลองเมื่อวันที่ 25 ตุลาคม
### รัสเซีย
มีการเฉลิมฉลองวันที่ 23 กุมภาพันธ์

### สิงคโปร์
วันกองทัพตรงกับวันที่ 1 กรกฎาคมของทุกปี
### สโลวีเนีย
วันที่ 15 พฤษภาคมในแต่ละปี
### เกาหลีใต้
ตรงกับวันที่ 1 ตุลาคม
### ยูเครน
วันกองทัพบกมีการเฉลิมฉลองวันที่ 6 ธันวาคม
### เวเนซุเอลา
ฉลองวันกองทัพบกเมื่อวันที่ 24 มิถุนายน
### เวียดนาม
วันกองทัพทหารมีการเฉลิมฉลองวันที่ 22 ธันวาคม
หมวดหมู่:การทหาร
อุทกภัยในโซล พ.ศ. 2554

ฝนตกหนักในเกาหลีใต้ในช่วงปลายเดือนกรกฎาคม พ.ศ. 2554 ส่งผลให้เกิดน้ำท่วมฉับพลันและแผ่นดินถล่ม ซึ่งได้คร่าชีวิตของผู้คนไปอย่างน้อย 49 ราย โดยในวันที่ 27 กรกฎาคม มียอดผู้เสียชีวิตหรือสูญหายรวมกว่า 77 ราย วันที่ 27 กรกฎาคม ยอดผู้เสียชีวิตเพิ่มขึ้นเป็น 69 ราย อุทกภัยเกิดขึ้นรอบๆโซลซึ่งเป็นเมืองหลวงของประเทศ และใกล้เคียงกับแถบซิแฮง ไฟฟ้าดับอย่างน้อย 86 แห่งจากเหตุแผ่นดินถล่ม ซึ่งส่งผลกระทบต่อชีวิตประชาชน 125,000 รายในวันที่ 27 กรกฎาคม โดยชาวเกาหลีใต้กว่า 11,000 รายถูกบังคับให้อพยพออกไป

## สาเหตุ
ในวันที่ 25 กรกฎาคม พายุฝนฟ้าคะนองได้เคลื่อนตัวมายังคาบสมุทรเกาหลี

## ภัยคุกคามทุ่นระเบิด
ทุ่นระเบิดประมาณสิบลูกจากสงครามเกาหลี ในบริเวณใกล้เคียงกับภูเขาอุมยอนได้ถูกฝังเนื่องด้วยแผ่นดินถล่มในวันที่ 26 กรกฎาคม และยังไม่ได้รับการกู้คืนจนถึงวันที่ 28 กรกฎาคม

## น้ำท่วมเกาหลีเหนือ
ในประเทศเพื่อนบ้านอย่างเกาหลีเหนือ เกือบ 100 ตารางกิโลเมตร (39 ตารางไมล์) ของพื้นที่ถูกน้ำท่วม ด้วยผลกระทบร้ายแรงที่สุดเกิดที่ฮวางแฮใต้ โดยยอดผู้เสียชีวิตและความเสียหายไม่เป็นที่แน่ชัด

## ดูเพิ่ม
* อุทกภัยในประเทศจีน พ.ศ. 2554
* ฤดูพายุไต้ฝุ่นแปซิฟิก พ.ศ. 2554

## อ้างอิง

หมวดหมู่:อุทกภัยในปี พ.ศ. 2554
หมวดหมู่:โซล